Lizher d'ar Romaned

Al lizher d'ar Romaned a zo unan eus lizheroù Paol a gaver e Testamant Nevez ar Bibl. 

El lizher d'ar C'halated e oa bet kaoz endeo eus an emzalc'h da gaout e-keñver ar gristenien deuet eus ar baganiezh : daoust hag-eñ e oa ret lakaat anezho da sentiñ ouzh Lezenn Moizez a-raok degemer anezho en Iliz ? 

Setu ar pezh a skriv Maodez Glanndour a-zivout al lizher d'ar Romaned en e droidigezh eus an Testamant NevezTroidigezh an Testamant Nevez didan renerezh Maodez Glanndour, Al Liamm,1971, p. 354..

"Gant al lizher d'ar Romaned hon eus adarre an hevelep kelennadurezh, met er wech-mañ eo displeget hiroc'h hag e pep kentel. 

Paol n'en deus ket gwelet Roma c'hoazh. Mont a raio prestik da Jeruzalem da zegas di aluzonoù ilizoù Makedonia hag Ac'haia. Soñjal a ra goude-se tizhout kêr-benn an Impalaeriezh, hag evit prientiñ e zonedigezh e skriv e lizher. Er bloavezh 56-57 emaomp. Abostol ar baganed a wel mat ar riskl a zo gant un troc'h etre ar gristenien yuzev hag ar baganed kristenaet. Diaesterioù a zo bet hag a chom : gwelloc'h eo dezhañ e-unan displegañ e soñj, ma vo anat e gelennadurezh d'an holl. 

Eus petra e teu ar santelezh, ar reizhder dirak Doue ? Eus an den e-unan ? Ned eo hemañ anezhañ e-unan nemet pec'hed. Eus al Lezenn ? Houmañ ne ro ket an nerzh d'he mirout. Ar feiz e Jezuz Krist eo an hini a ro santelezh. Sellit ouzh : dre ar feiz eo bet mignon da Zoue, a-raok bezañ amdroc'het. Ha ni eo dre ar feiz e Jezuz Krist e vezomp adunvanet gant an Tad ; rak Jezuz Krist eo an hini a ziskar pec'hed Adam dre e varv hag e adsav. Gant ar vadeziant emaomp en ul lezenn nevez, lezenn speredel ar salver. Ha bremañ, evit gwir, hon eus ar Spered santel d'hor skoazellañ, dimp da vevañ evel gwir vugale da Zoue, galvet da vezañ gant ar C'hrist heritourion ar c'hloar beurbadel."

Liamm diavaez
 Al lizher d’ar Romaned, e peurunvan ha da selaou, war lec'hienn Bibl.bzh

Notennoù ha daveennoù

Rummad:Testamant Nevez